Aláírták a 20 évre szóló trafikszerzõdéseket
A trafikpályázat nyertesei szerdáig írhatták alá a húsz évre szóló koncessziós szerzõdésüket. Aki ezt nem tette meg, elvesztette a dohányárusítási jogát. Nem tudjuk, hányan jártak így, mert nem kaptunk információt. Tóth Károly szegedi MSZP-alelnök közérdekû bejelentését a Központi Nyomozó Fõügyészségnek továbbította a megyei fõügyészség.
A Szekszárdon történt trafikbotrány kapcsán tett közérdekû bejelentést május közepén a Csongrád Megyei Fõügyészségen Tóth Károly önkormányzati képviselõ. Az MSZP szegedi alelnöke arra kérte Lõrinczy György megyei fõügyészt, vizsgálja ki, hogy a hatályos jogszabályoknak és a pályázati feltételeknek megfelelõen történt-e a trafikpályázatok elbírálása Csongrád megyében, hogy „a szegedi Fidesz részérõl történhetett-e a szekszárdihoz hasonló elõzetes szelektálás a trafikpályázatok szakmai értékelése elõtt vagy mellett". Szekszárdon Hadházy Ákos helyi fideszes önkormányzati képviselõ nyilatkozata, valamint egy nyilvánosságra került hangfelvétel szerint a trafikpályázatok törvényes rendben való elbírálása helyett a szekszárdi polgármester, fideszes országgyûlési képviselõ a pályázatok listájával érkezett a fideszes képviselõk találkozójára, ahol a jelölteket véleményezték. Tóth Károly kérdésünkre elmondta, a megyei fõügyészség arról tájékoztatta, hogy a közérdekû bejelentését a Központi Nyomozó Fõügyészségnek továbbította.
Fazekas Géza, a Legfõbb Ügyészség sajtószóvivõje tegnap egyebek mellett arról tájékoztatta lapunkat, hogy Mesterházy Attila és Harangozó Tamás szocialista országgyûlési képviselõ április 29-én írásbeli kérdéssel fordult Polt Péter legfõbb ügyészhez az úgynevezett trafikügyben. Polt Péter válaszában arról tájékoztatta a képviselõket, hogy az írásbeli választ igénylõ kérdésüket – mint hivatali visszaélés bûntette miatti feljelentést – a Legfõbb Ügyészség a Központi Nyomozó Fõügyészségnek küldte meg. A Központi Nyomozó Fõügyészség május 3-án feljelentés kiegészítését rendelte el. A büntetõeljárási törvény rendelkezései szerint a feljelentéskiegészítés maximum 30 napig tarthat. Szilágyi György és Volner János jobbikos országgyûlési képviselõ, valamint Karácsony Gergely (Párbeszéd Magyarországért) országgyûlési képviselõ és egy magánszemély ugyanezen tárgyban tett feljelentéseit is a Központi Nyomozó Fõügyészséghez továbbították, ahol e feljelentéseket a már folyamatban lévõ feljelentéskiegészítés keretében vizsgálják – tájékoztatta lapunkat Fazekas Géza sajtószóvivõ.
nemzeti dohánybolt trafiktörvény Szeged trafik trafikpályázat